SA boere se kennig gesog in ander lande – veeboere dra kennis aan Russe oor tydens handelskou veeboerdery, -teling en genetika, in Moskou | SAFFA.com
‘n Groepie Suid-Afrikaanse veeboere was deel van die 410 uitstallers uit 30 lande wat verlede week aan AgroFarm, Rusland se voorste handelskou deelgeneem het.
Die groepie het bestaan uit dr. Karin en mnr. Manie Wessels van die Mamre-boerdery naby Frankfort, mnr. Phillip Oosthuizen, hoof van navorsing en ekonomie by die Sernick-groep by Edenville, en mnr. Louis Steyn, boer van KwaZulu-Natal.
Die span het ’n stalletjie onder Mamre se naam gehad om kennis oor intensiewe skaapteling met die besoekers aan die skou te deel.
“Dit was ’n bitter koue Moskou met ’n baie warm ontvangs. Daar was baie goeie belangstelling in ons intensiewe lamstelsel en Suid-Afrikaanse skaapteelmateriaal,” het dr. Karin Wessels van daar af laat weet.
Steyn het gesê hoewel daar baie internasionale maatskappye was, is taal ’n probleem. Hulle was gelukkig om mnr. Johan du Toit, ’n Suid-Afrikaanse sendeling in Rusland, by hulle te kon hê om te tolk. “Hier is ongelooflik groot boerderye wat deur maatskappye besit word. Ek het selfs Boerbokke en Dorperskape al hier gesien,” het Steyn gesê.
Die groep besoek ook verskillende boerderye in verskillende streke onder leiding van Du Toit, wat onlangs saam met ’n Russiese afvaardiging in Suid-Afrika was om boere oor landbougeleenthede in Rusland in te lig.
Mnr. Wladimir Poloebojarenko, die adjunk-menseregtekommissaris van die Stawropolstreek suid van Moskou, het met die StavroBoer-projek begin om geleenthede vir Suid-Afrikaanse boere in Rusland te bied. Dit is ’n private ini­siatief wat boere bystaan met ver­skeie opsies om in Rusland te boer.
« SA ultraveldwedloop-atleet tree Saterdag aan saam met wêreld bestes in ultramarathon in Nieu-Seeland
Truck driver from SA arrested in Namibia after faking an accident and staged a crime scene »